OpenLLM-France/wikimedia huggingface dataset:
# Cens dels Estats Units del 1990

El Cens dels Estats Units del 1990 és el 21è cens dels Estats Units, es va dur a terme per l'Oficina del Cens (Census Bureau), va determinar que la població resident als Estats Units era de 248.709.873, persones cosa que representa un increment del 9,8 per cent amb les 226.545.805 persones enumerades en el cens de 1980
Aproximadament el 16 per cent de les llars van rebre un "formulari llarg" del cens de 1990, que contenia més de 100 preguntes. La documentació completa sobre el cens de 1990, incloent els formularis del cens i una història processal, està disponible al Integrated Public Use Microdata Series.
Va ser el primer cens que va designar "natiu de Hawaii i altres illes del Pacífic" ("Native Hawaiian and Other Pacific Islander") com un grup racial separat dels asiàtics.
Per augmentar la participació d'afroamericans en el cens de 1990 dels Estats Units, l'oficina va reclutar Bill Cosby, Magic Johnson, Alfre Woodard, i la Miss Amèrica Debbye Turner com a portaveus.

## Disponibilitat de dades

Les microdades en el cens de 1990 estan disponibles lliurement a través de Integrated Public Use Microdata Series. Les dades agregades per a àrees petites, juntament amb arxius de límits electrònics, es poden descarregar des de National Historical Geographic Information System.

## Referències

* ↑ «Population and Area (Historical Censuses)». United States Census Bureau. Arxivat de l'original el 24 juny 2008. [Consulta: 20 juny 2008].
* ↑ Brown, Frank Dexter «The 1990 Census: Will Blacks Be Counted Out?». Black Enterprise. Earl G. Graves, Ltd., 20, 7, 01-02-1990, pàg. 195. ISSN: 0006-4165 [Consulta: 29 juliol 2011].

## Enllaços externs

* U.S. Census Bureau 1990 Census page
* Historic US Census data
* 1991 U.S Census Report Contains 1990 Census results
* Booknotes interview with Sam Roberts on Who We Are: A Portrait of America, June 19, 1994. Arxivat de setembre 18, 2015, a Wayback Machine.
* step-by-step how to analyze the 1990 US Census Public Use Microdata Sample (PUMS) with free tools website Arxivat 2015-09-23 a Wayback Machine.
# Helechosa de los Montes

Helechosa de los Montes és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Monument a Mossèn Cinto Verdaguer (Folgueroles)

El Monument a Mossèn Cinto Verdaguer és un monument commemoratiu que es troba a Folgueroles (Osona) i que és inclòs a l'Inventari del Patrimoni Arquitectònic de Catalunya.

## Descripció

Es tracta d'un monument erigit al centre de la plaça d'homenatge al poeta de Folgueroles Jacint Verdaguer i Santaló. El disseny és de l'arquitecte Josep Maria Pericas. S'assenta sobre una base piramidal flanquejada per quatre monòlits. La piràmide és truncada a una alçada aproximada d'un metres i al damunt s'hi assenta un altre cos polièdric, culminat per una mena de pinacle i un floró. En aquest cos cònic s'hi adossen les imatges de Sant Francesc, la Mare de Déu, el màrtir Sant Jacint i el Sagrat cor, totes elles, evidentment, directament relacionades amb Verdaguer. A la part frontal hi ha diverses inscripcions i un medalló amb el bust del poeta. És construïda amb pedra de Folgueroles d'un color grisós, la part baixa hi ha un jardí protegit per unes reixes de ferro forjat.
La inscripció recorda que el poeta Jacint Verdaguer i Santaló nasqué en aquest poble el 17 de maig de 1845.

## Història

La iniciativa de rendir homenatge al poeta de Folgueroles va sorgir de la societat "Catalunya Vella" de Vic i la inauguració, el 8 de maig de 1908, es va fer coincidint amb els actes del cinquantenari de la restauració dels Jocs Florals. La primera pedra es col·loca el 5 d'abril. La pedra fou cedida pel sr. Casarramona, probablement fou extreta de les pedreres del mas Arumí de Folgueroles. Les obres foren pagades per subscripció popular i els picapedrers hi treballaren desinteressadament. La inauguració del monument (també conegut pel pedró) fou solemne, s'encarregà un tren especial per venir des de Barcelona i després uns carruatges portaren als convidats de Vic cap a Folgueroles, la rebuda fou solemne: tots els homes del poble, vestit amb la barretina musca, varen sortir a al font del rector, a rebre les personalitats (el bisbe de Perpinyà, l'Ajuntament de l'Alguer, Teodor Llorente…). El bisbe Torras i Bages va presidir l'acte en el qual hi van haver focs d'artifici, ballades de Sardanes i en el moment de descobrir el bust es feren volar coloms.
A Barcelona hi ha un altre monument dedicat a Jacint Verdaguer, igualment obra de l'arquitecte Josep Maria pericas.

## Referències

* 1 2 «Monument a Mossèn Cinto Verdaguer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r març 2016].
* ↑ «Monument a Jacint Verdaguer (Barcelona - Sagrada Família - Barcelonès)». poblesdecatalunya.cat. [Consulta: 18 maig 2016].
# Districte de Žilina

El districte de Žilina - (eslovac) Okres Žilina - és un dels 79 districtes d'Eslovàquia. Es troba a la regió de Žilina. Té una superfície de 815,08 km², i el 2013 tenia 155.574 habitants. La capital és Žilina.

## Llista de municipis
### Ciutats

* Žilina
* Rajec
* Rajecké Teplice

### Pobles

Belá | Bitarová | Brezany | Čičmany | Divina | Divinka | Dlhé Pole | Dolná Tižina | Dolný Hričov | Ďurčiná | Fačkov | Gbeľany | Horný Hričov | Hôrky | Hričovské Podhradie | Jasenové | Kamenná Poruba | Kľače | Konská | Kotrčiná Lúčka | Krasňany | Kunerad | Lietava | Lietavská Lúčka | Lietavská Svinná-Babkov | Lutiše | Lysica | Malá Čierna | Mojš | Nededza | Nezbudská Lúčka | Ovčiarsko | Paština Závada | Podhorie | Porúbka | Rajecká Lesná | Rosina | Stráňavy | Stránske | Stráža | Strečno | Svederník | Šuja | Teplička nad Váhom | Terchová | Turie | Varín | Veľká Čierna | Višňové | Zbyňov
# Tetraleurodes bicolor

Tetraleurodes bicolor és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Bink-Moenen el 1992.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
* ↑ Nakahara, Sueo «[https://digitalcommons.unl.edu/cgi/viewcontent.cgi?article=1152&context=insectamundi Taxonomic Studies of the Genus Tetraleurodes (Homoptera: Aleyrodidae)]». Insecta Mundi, 01-03-1995.
# Suïcidi de Kira López

Kira López López fou una adolescent barcelonina que es suïcidà el 19 de maig de 2021 als quinze anys, víctima d'assetjament escolar a l'escola Pare Manyanet de Sant Andreu de Barcelona. El cas, en fase d'instrucció, ha sigut investigat pels Mossos d'Esquadra per saber-ne les causes.
El seu pare, José Manuel López, demandà l'escola per no activar els protocols pertinents. Inicià una campanya amb el nom No es cosa de niños, per regular i prevenir els casos d'assetjament escolar. El novembre de 2022, coincidint amb el Dia Internacional contra la Violència i l’Assetjament Escolar, presentà la iniciativa al Congrés dels Diputats amb 231.000 firmes recollides.

## Referències

* ↑ Contreras, Mari Carmen. «Un año sin Kira López, la joven de 15 años que se quitó la vida de camino a la escuela» (en castellà). Diaro de Sevilla, 19-05-2022. [Consulta: 21 novembre 2022].
* ↑ Garrido, Elena. «Un año sin Kira: el caso que destapó el lado más oscuro de las escuelas Manyanet» (en castellà). Metropoli Abierto, 19-05-2022. [Consulta: 21 novembre 2022].
* ↑ Portabella, David. «Que el record de Kira sigui llei». El Punt Avui, 07-11-2022. [Consulta: 7 desembre 2022].
# Chiswick

Chiswick és una zona afluent de West London (Londres occidental), ubicada 9,5 km a l'oest de Charing Cross, que cobreix la part oriental del municipi d'Hounslow.

## Demografia

La població de la parròquia de Chiswick des de 1801 a 1951 és la següent.
| Any | 1801 | 1811 | 1821 | 1831 | 1841 | 1851 | 1861 | 1871 | 1881 | 1891 | 1901 | 1911 | 1921 | 1931 | 1941 | 1951 |
| Població | 3.235 | 3.892 | 4.236 | 4.994 | 5.811 | 6.303 | 6.505 | 8.508 | 15.975 | 21.963 | 29.809 | 38.697 | 40.938 | 42.246 | n/a | 41.207 |
La parròquia ocupava 1.120 acres (4,5 km²) el 1801, 1.245 acres (5,04 km²) el 1881 i 1.276 acres (5,16 km²) el 1951.

### Cens de 2001

La població dels districtes electorals del municipi d'Hounslow que correspon a Chiswick s'indica a continuació.
| Districte electoral | Total | Masculins | Femenins |
| Chiswick Homefields | 10.290 | 4.942 | 5.348 |
| Chiswick Riverside | 10.935 | 5.422 | 5.513 |
| Turnham Green | 10.184 | 4.839 | 5.345 |
| Total | 31.409 | 15.203 | 16.206 |
El percentatge de persones dels 3 grups ètnics blancs va ser de 85%, amb el 15% restant distribuïts en els altres dotze grups. 62,9% dels enquestats van declarar que eren cristians, el 27,7% no tenia cap religió o no van declarar la seva religió, i la resta es va repartir en altres religions. 2,4% van ser classificats com a "econòmicament actius, aturats".

## Referències

* ↑ Hounslow London Borough Council - Map of Hounslow Arxivat 2007-06-28 a Wayback Machine.. Consulta: 1 de febrero de 2008.
* 1 2 Població de la parròquia de Chiswick - Usual Resident Population - Ward Level - 2001 Census. Consultat l'1 de febrer de 2008.
* ↑ Hounslow London Borough Council - Usual Resident Population - Ward Level - 2001 Census Arxivat 2008-10-02 a Wayback Machine.. Consultat l'1 de febrer de 2008.
* ↑ Hounslow London Borough Council - Ethnic Group - All People - Ward Level - 2001 Census Arxivat 2008-10-02 a Wayback Machine.. Consultat l'1 de febrer de 2008.
* ↑ Hounslow London Borough Council - Religion - All People - Ward Level - 2001 Census Arxivat 2008-10-02 a Wayback Machine.. Consultat l'1 de febrer de 2008.
* ↑ Hounslow London Borough Council - Economic Activity - All People Aged 16 - 74 - Ward Level - 2001 Census Arxivat 2008-10-02 a Wayback Machine.. Consultat l'1 de febrer de 2008.

## Enllaços externs

* Chiswick's Lloc web de la comunitat local
* Tour Virtual de Chiswick Arxivat 2009-05-22 a Wayback Machine.
* Algunes postals de Chiswick Arxivat 2007-11-13 a Wayback Machine.
* Lloc web de la història de Chiswick Arxivat 2013-07-27 a Wayback Machine.
* Chiswick: Growth Arxivat 2007-09-27 a Wayback Machine., A History of the County of Middlesex: Volume 7: Acton, Chiswick, Ealing and Brentford, West Twyford, Willesden, (1982)
# Hygroryza

Hygroryza és un gènere de plantes de la família de les poàcies. És originari de l'est d'Àsia.
Fou descrit per Christian Gottfried Daniel Nees von Esenbeck i publicat a Edinburgh New Philosophical Journal 15: 380. 1833.
El nom del gènere deriva de la paraula grega hygros ('humit') i Oryza (un gènere de la mateixa família).
El nombre cromosòmic bàsic és x = 12, amb nombres cromosòmics somàtics de 2n = 24 diploide.

## Taxonomia

* Hygroryza aristata
* Hygroryza ciliata

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 25 febrer 2010].
* ↑ «= Hygroryza». Tropicos.org. Missouri Botanical Garden. [Consulta: 20 novembre 2014].

## Enllaços externs

* Grassbase - The World Online Grass Flora
# Districte de Şabran

Şabran (àzeri: Şabran), és un districte de l'Azerbaidjan amb el centre administratiu a la ciutat de Şabran.

## Història

El districte de Davatxi (àzeri: Dəvəçi) va ser fundat el 8 d'agost de 1930. En 1963 va ser eliminat i inclòs al districte d'Abşeron, però en 1965 el districte va ser restablert de nou. En 1992, el nou districte de Siyəzən va ser format a base del districte de Davatxi per l'ordre de l'Assemblea Nacional, que va incloure part del territori del districte de Davatxi. En 2010 el districte de Davatxi va ser renombrat com a districte de Şabran (àzeri: Şabran rayonu).

## Referències

* ↑ «Azerbaijani region to be renamed». news.az. «Còpia arxivada». Arxivat de l'original el 2010-04-04. [Consulta: 22 gener 2020].
# Tetraleurodes bararakae

Tetraleurodes bararakae és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1955.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Telmatoscopus verbassicus

Telmatoscopus verbassicus és una espècie de dípter pertanyent a la família dels psicòdids present al territori de l'antiga República Federal Socialista de Iugoslàvia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Ježek, J., 1984. Nomenclatorical changes of some higher taxa of palaearctic Psychodinae (Diptera, Psychodidae). Acta Faunistica Entomologica Musei Nationalis Pragae. 17:155-170.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
* Q-bank Arthropods (anglès)
# Fairfield (Califòrnia)

Fairfield és una població dels Estats Units a l'estat de Califòrnia. Segons el cens del 2000 tenia 107.593 habitants.

## Fills il·lustres

* Quinto Maganini (1897 - 1947), compositor, director d'orquestra i flautista.

## Demografia

Segons el cens del 2000, Fairfield tenia 96.178 habitants. La densitat de població era de 986,3 habitants/km².
Per edats la població es repartia de la següent manera: un 29,8% tenia menys de 18 anys, un 11,1% entre 18 i 24, un 31,3% entre 25 i 44, un 18,8% de 45 a 60 i un 9% 65 anys o més.
L'edat mediana era de 31 anys. Per cada 100 dones de 18 o més anys hi havia 97,4 homes.
La renda mediana per habitatge era de 51.151 $ i la renda mediana per família de 55.503 $. Els homes tenien una renda mediana de 38.544 $ mentre que les dones 30.616 $. La renda per capita de la població era de 20.617 $. Entorn del 7,1% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
* ↑ «Fact Sheet- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
# Cimòdoce (nereida)

Cimòdoce (en grec antic Κυμοδόκη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis, que mencionen Homer, Hesíode i Gai Juli Higí en les llistes que donen de les nereides.
Virgili, que també la menciona, diu que va ser una de les nereides que quan Turnus, rei dels rútuls, s'oposava al desembarcament d'Enees i l'establiment dels troians a les costes del Laci, va evitar que aquest poble incendiés les naus forasteres. També, segons Virgili, formava part del seguici de Posidó.
Hesíode diu que Cimòdoce, juntament amb les seves germanes Cimatolege i Amfitrite (de formosos turmells) aturaven amb facilitat les onades i les bufades dels vents tempestuosos.
Homer diu que ella va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les

## Referències

* ↑ Virgili. Eneida, VII
* ↑ Hesíode. Teogonia, 253-255
* ↑ Homer. Ilíada, VIII, 38 i seg.
# Lotfi Asker Zadeh

Lotfi Asker Zadeh (àzeri: Lütfəli Rəhim oğlu Ələsgərzadə; Bakú, 4 de febrer de 1921 — Berkeley, 6 de setembre de 2017) fou un matemàtic i informàtic azerbaidjanès-estatunidenc, professor de matemàtica a la Universitat de Berkeley, destacat per introduir el 1965 la teoria de conjunts difusos o lògica difusa (fuzzy logic).
Considerat el pare de la teoria de la possibilitat, va emigrar a l'Iran i hi estudià a la Universitat de Teheran. Més tard va arribar als Estats Units on va continuar els seus estudis passant pel Massachusetts Institute of Technology, la Universitat de Colúmbia i, finalment, la Universitat de Berkeley. Per les seves nombroses contribucions a aquest camp de la ciència va rebre nombrosos guardons com la medalla Hammings el 1992 o la Rufus Oldenburger el 1993, i doctorats honoris causa per multitud d'universitats del món, entre elles les d'Oviedo (1995) i Granada (1996).

## Referències

* ↑ «Lotfi Zadeh has passed away». Department of Electrical Engineering and Computer Sciences (EECS) at UC Berkeley. [Consulta: 8 setembre 2017].
* ↑ «Iranian theorist of fuzzy logic». Iran's Book News Agency (IBNA). Arxivat de l'original el 13 d’agost 2017. [Consulta: 14 agost 2017].
# Montaut (Erau)

Montaut (en francès Montaud) és un municipi occità del Llenguadoc, situat a la regió d'Occitània, al departament de l'Erau.

## Referències

* ↑ Topònims occitans de l'Erau
# Tetraleurodes bidentatus

Tetraleurodes bidentatus és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Sampson & Drews el 1941.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
* ↑ Nakahara, Sueo «[https://digitalcommons.unl.edu/cgi/viewcontent.cgi?article=1152&context=insectamundi Taxonomic Studies of the Genus Tetraleurodes (Homoptera: Aleyrodidae)]». Insecta Mundi, 01-03-1995.
* ↑ MARTIN, JON H.; MOUND, LAURENCE A. «[http://hbs.bishopmuseum.org/fiji/pdf/martin-mound2007.pdf An annotated check list of the world’s whiteflies (Insecta: Hemiptera: Aleyrodidae)]». ZOOTAXA, 31-05-2007.
# Telmatoscopus terminalis

Telmatoscopus terminalis és una espècie d'insecte dípter pertanyent a la família dels psicòdids que es troba a les Antilles: Jamaica.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ Duckhouse, D. A., 1974. Redescription of the neotropical Psychodidae (Diptera, Nematocera) described by Knab, Dyar and Coquillet. Journal of Entomology Series B, Taxonomy, 42: 141–152.
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Yoga Hosers

Yoga Hosers és una pel·lícula dels Estats Units de terror i comèdia, escrita i dirigida per Kevin Smith, spin-off de Tusk. protagonitzada per Johnny Depp amb la seva filla Lily-Rose Depp i la filla de Kevin Smith, Harley Quinn Smith, és la segona pel·lícula de la trilogia True North creada per Smith, i es va estrenar el 24 de gener del 2016 al festival de cinema de Sundance.

## Repartiment

* Lily-Rose Depp: Colleen Collette
* Harley Quinn Smith: Colleen McKenzie
* Johnny Depp: Guy LaPointe
* Vanessa Paradis: Sra. Maurice, la professora d'història de l'escola secundària
* Austin Butler: Hunter Calloway, un noi popular de l'escola secundària i l'amor de la Colleen McKenzie
* Tyler Posey: Gordon Greenleaf, el millor amic d'en Hunter
* Jennifer Schwalbach: Sra. McKenzie, mare de la Colleen McKenzie
* Justin Long: Yogi Bayer, un gurú de ioga i mentor de la Colleen
* Ralph Garman: Andronicus Arcane
* Haley Joel Osment: Adrien Arcand
* Génesis Rodríguez: Sra. Wicklund, la professora d'educació física de l'escola secundària
* Sasheer Zamata: Director Invincible
* Harley Morenstein: Toilet Paper Man
* Tony Hale: Bob Collette
* Natasha Lyonne: Tabitha
* Adam Brody: Ichabod
* Jason Mewes: Rogue Cop
* Kevin Smith: The Bratzis
* Kevin Conroy (aparició)
* Stan Lee (aparició)
# Apogon doryssa

Apogon doryssa és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba als oceans Índic i Pacífic: des de l'Illa Christmas fins a les Tuamotu, l'Illa de Pasqua i les Illes Ryukyu.

## Referències

* ↑ AQUATAB.NET
* 1 2 «Apogon doryssa» (en anglès). FishBase. Froese, Rainer; Pauly, Daniel (editors).

## Bibliografia

* Jordan, D. S. & A. Seale. 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Hemodoràcies

Haemodoraceae és una família de plantes herbàcies perennes que es troba principalment a l'Hemisferi Sud: Sud-àfrica, Austràlia, Nova Guinea i Amèrica.

## Gèneres

* Anigozanthos - Kangaroo Paws
* Barberetta
* Blancoa
* Conostylis
* Dilatris
* Haemodorum - Bloodroots
* Lachnanthes
* Macropidia - Black Kangaroo Paw
* Phlebocarya
* Pyrrhorhiza
* Schiekia
* Tribonanthes
* Xiphidium
* Wachendorfia

## Enllaços externs

* Haemodoraceae Arxivat 2006-04-24 a Wayback Machine. in L. Watson and M.J. Dallwitz (1992 onwards).
* The families of flowering plants Arxivat 2007-01-03 a Wayback Machine. Descriptions, illustrations, identification, information retrieval.
* Monocot families (USDA)
* Haemodoraceae Arxivat 2008-12-01 a Wayback Machine. at CSDL
* overview of taxa in Western Australia Arxivat 2011-07-09 a Wayback Machine. (144 entries)
# Cal Pere Ribó

Cal Pere Ribó és una obra de Matadepera (Vallès Occidental) protegida com a Bé Cultural d'Interès Local.

## Descripció

S'ha considerat ambient els fronts edificats de cases unifamiliars que conserven encara els trets arquitectònics essencials de la primera implantació urbana, l'habitatge rural bastit arran del camí.
Les cases estan arrenglerades al carrer i comparteixen parets mitgeres. Tenen una amplada d'un o dos cossos (uns 4 o 5 m cada un), i dues plantes d'alçada, connectades per una escala situada a la meitat de la profunditat de la casa. La façana es caracteritza per una entrada espaiosa, necessària per les tasques agrícoles i unes finestres petites tant la dels baixos com la de la planta pis. A la part del darrere dins la mateixa parcel·la hi havia l'hort. A l'interior de la casa s'hi poden trobar instal·lacions relacionades amb les tasques agrícoles (cups, forn de pa, etc)

## Història

Aquest edifici va ser un dels primers establiments urbans de Matadepera, situant-se al camí ral que anava de Barcelona a Manresa durant el període 1768-1850. L'any 1769 en Narcís Gorina estableix a Francesc Ventayol, també a peu del camí Ral, en un tros de terra on hi construeix l'hostal de Marieta. S'inaugura l'any 1772. Tenia la concessió reial de tabacs, i altres productes. El 1784 construeix les cavallerisses i el pou en els terrenys del davant. Els edificis que formaven l'antic hostal de la Marieta, sembla que no presenten grans modificacions exteriors, tal com podem veure encara en el tram central del carrer Sant Joan. L'habitatge rural entre mitgeres evoluciona, a partir de la segona meitat del segle xix fins a principis del XX, guanya profunditat i alçada malgrat que segueix tenint planta baixa i pis. La petita finestra del pis es substitueix per un balcó, la finestra de la planta baixa guanya llargada i s'hi posa una reixa, i l'entrada es fa per un cancell amb portes opaques.

## Referències

* 1 2 3 «Cal Pere Ribó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2021].